Velnio nuvilktas akmuo
Jimoniškių lauke, prie miško, šalia kelio, guli didelis akmuo; toks bus didumo kaip pečius. 

Per jo vidurį yra užnertos grandinės žymė. 

Apie jį yra toks padavimas. 

Vieną kartą važiavo žmogus. Bevažiuodamas užkliuvo – mat tas akmuo tada gulėjo ant vidurio kelio, – ir sulūžo jam ratai. Tada jis užpykęs sukeikė:

– Kad tave velniai į šalį nuneštų! 

Ant rytojaus žmonės rado akmenį, nuvilktą į šalį. Ir žymėjo, kaip jis vilktas, nes buvo didelis griovys, pristumtas žemių ir medžio šaknų. Nuo to laiko ir atsirado ant akmens ta grandinės žymė. Mat velnias, užsinėręs grandinę, vilko jį nuo kelio.

Padavimai
Padavimai apie akmenis
Padavimai apie velnią